Ilmoitus muun muassa Intiasta peräisin olevien polyeteenistä tai polypropeenista valmistettujen säkkien ja pussien tuontiin sovellettavien polkumyynnin vastaisten toimenpiteiden välivaiheen tarkastelun vireillepanosta



Virallinen lehti nro C 026 , 26/01/2001 s. 0002 - 0004



Ilmoitus muun muassa Intiasta peräisin olevien polyeteenistä tai polypropeenista valmistettujen säkkien ja pussien tuontiin sovellettavien polkumyynnin vastaisten toimenpiteiden välivaiheen tarkastelun vireillepanosta (2001/C 26/02) Komissio on vastaanottanut neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 2238/2000(2), jäljempänä "perusasetus", 11 artiklan 3 kohdan mukaisen pyynnön muun muassa Intiasta peräisin olevien polyeteenistä tai polypropeenista valmistettujen säkkien ja pussien tuonnissa käyttöön otettujen toimenpiteiden osittaisen välivaiheen tarkastelun vireillepanosta. 1 Tarkastelua koskeva pyyntö Perusasetuksen 11 artiklan 3 kohdan mukaisen tarkastelua koskevan pyynnön teki European Association for Textile Polyolefins -järjestö, jäljempänä "pyynnön esittäjä", sellaisten eurooppalaisten tuottaijien puolesta, joiden tuotanto muodostaa pääosan eli 65 prosenttia polyeteenin tai polypropeenin yhteisön koko tuotannosta. Pyyntö koskee ainoastaan Intiasta peräisin olevaa vientiä koskevan polkumyynnin tarkastelua. 2 Tuote Tarkasteltavana oleva tuote on tavaroiden pakkaamiseen käytettävät punossäkit ja -pussit, joita ei ole neulottu tai virkattu, jotka on valmistettu polyeteeni- tai polypropyleenikaistaleista tai vastaavista kudotuista kankaista ja jotka painavat enintään 120 g/m2. Asianomainen tuote luokitellaan tällä hetkellä CN-koodeihin 6305 32 81, 6305 33 91, ex 3923 21 00, ex 3923 29 10 ja ex 3923 29 90. Nämä CN-koodit annetaan ainoastaan ohjeellisina. 3 Voimassa olevat toimenpiteet Voimassa oleva toimenpide on lopullinen polkumyyntitulli, joka otettiin käyttöön Intiasta peräisin olevien polyeteenistä tai polypropeenista valmistettujen säkkien ja pussien tuonnissa asetuksella (EY) N:o 1950/97(3), sellaisena kuin se on viimeksi muutettuna asetuksella (EY) 2744/2000(4). 4 Tarkaselun perusteet Välivaiheen tarkastelua koskeva pyyntö perustuu pyynnön esittäjän esittämään näyttöön, jonka mukaan polkumyyntiolosuhteet ovat muuttuneet merkittävästi eivätkä voimassa olevat toimenpiteet ole enää riittäviä polkumyynnin torjumiseksi. Polkumyynnin lisääntymistä koskeva väite perustuu laskennallisen normaaliarvon ja tarkasteltavana olevan tuotteen yhteisöön suuntautuvan viennin hintojen vertailuun. Tämän perusteella lasketut polkumyyntimarginaalit ovat huomattavasti korkeammat kuin aikaisemmissa tutkimuksissa havaittu polkumyynti. 5 Menettely Kuultuaan neuvoa-antavaa komiteaa komissio on päättänyt, että on olemassa rittävästi näyttöä välivaiheen tarkastelun vireille panemiseksi, ja komissio aloittaa perusasetuksen 11 artiklan 3 kohdan nojalla tarkastelun, joka koskee ainoastaan Intiasta peräisin olevaa vientiä koskevan polkumyynnin tarkastelua. Tutkimuksessa arvioidaan voimassa olevien toimenpiteiden jatkamista, päättämistä tai muuttamista. a) Polkumyyntiä koskevaa tutkimusta varten tehtävä otanta Komission yksiköt ovat määrittäneet, että tarkasteltavana olevan tuotteen viejien määrä Intiassa on kasvanut merkittävästi sen jälkeen, kun alkuperäiset toimenpiteet otettiin käyttöön: ensinnäkin 39 yritystä on ottanut yhteyttä komission yksiköihin pyytääkseen yksilöllistä tullia; toiseksi yhteisön tuottajien kokemuksen perusteella voitaneen päätellä, että Intiassa on itse asiassa yli 50 yritystä, joita tutkimus koskee. Tässä tarkastelussa mukana olevien osapuolten määrän vuoksi komissio voi näin ollen päättää soveltaa otantaa perusasetuksen 17 artiklan kanssa yhdessä sovellettavan 11 artiklan 9 kohdan mukaisesti. i) Intiassa toimivia viejiä/tuottajia koskeva otos Jotta komissio pystyisi päättämään otannan tarpeellisuudesta ja tarvittaessa valitsemaan otoksen, kaikkia viejiä/tuottajia tai niiden edustajia pyydetään ilmoittautumaan komissiolle ta toimittamaan 15 päivän kuluessa tämän ilmoituksen julkaisemisesta yrityksestään tia yrityksistään seuraavat tiedot: - nimi, osoite, sähköpostiosoite, puhelin-, faksi- ja/tai teleksinumerot sekä yhteyshenkilö, - yhteisöön vietäväksi 1. joulukuuta 1999 ja 30. marraskuuta 2000 välisenä ajanjaksona myydyn tarkasteltavana olevan tuotteen liikevaihto paikallisena valuuttana ilmaistuna sekä määrä yksikköinä ja kiloina, - aikooko yritys vaatia yksilöllisen polkumyyntimarginaalin vahvistamista (ainoastaan tuottajat voivat vaatia yksilöllisen polkumyyntimarginaalin vahvistamista), - kotimaan markkinoilla 1. joulukuuta 1999 ja 30. marraskuuta 2000 välisenä ajanjaksona myydyn tarkasteltavana olevan tuotteen liikevaihto paikallisena valuuttana ilmaistuna sekä määrä yksikköinä ja kiloina, - yrityksen tarkka toimintakuvaus tarkasteltavana olevan tuotteen tuotannon osalta ja tarkasteltavana olevan tuotteen tuotantomäärä yksikköinä ja kiloina 1. joulukuuta 1999 ja 30. marraskuuta 2000 välisenä aikana, - kaikkien tarkasteltavana olevan tuotteen tuotantoon ja/tai myyntiin (vietäväksi ja/tai kotimarkkinoille) etuyhteydessä olevien yriysten(5) nimet ja tarkka kuvaus niiden toiminnasta, - muut asiaan vaikuttavat tiedot, joista voi olla hyötyä komissiolle otoksen valinnassa, ja - tieto siitä, suostuvatko yritykset osallistumaan otokseen, mikä merkitsee vastaamista kyselyyn ja vastauksia koskevan, paikalla toteutettavan tutkimuksen hyväksymistä. Jotta komissio saisi viejiä/tuottajia koskevan otoksen valinnan kannalta tarpeellisina pitämämsä tiedot, se ottaa lisäksi yhteyttä Intian viranomaisiin ja tiedossa oleviin viejien/tuottajien järjestöihin. ii) Otoksen lopullinen valinta Kaikkien asianomaisten osapuolten on toimitettava otoksen valintaan vaikuttavat tiedot tämän ilmoituksen 6 kohdan b alakohdan i alakohdassa asetetussa määräajassa. Komissio aikoo valita otoksen lopullisesti kuultuaan niitä asianomaisia osapuolia, jotka ovat ilmoittaneet haluavansa kuulua otokseen. Otokseen valittujen yritysten on vastattava kyselyyn 6 kohdan b alakohdan ii alakohdassa asetetussa määräajassa, ja niiden on toimittava yhteistyössä tutkimuksessa. Jos yhteistyö ei ole riittävää, komissio tekee päätelmänsä käytettävissä olevien tietojen perusteella perusasetuksen 17 artiklan 4 kohdan ja 18 artiklan mukaisesti. b) Kyselylomakkeet Saadakseen tutkimuksensa kannalta tarpeellisina pitämänsä tiedot komissio lähettää kyselylomakkeet otokseen valituille intialaisille viejille/tuottajille, viejiä/tuottajia edustaville järjestöille ja Intian viranomaisille. Sellaisten Intiassa toimivien viejien/tuottajien, jotka vaativat yksilöllisen marginaalin vahvistamista perusasetuksen 17 artiklan 3 kohdan ja 9 artiklan 6 kohdan mukaisesti, olisi pyydettävä kyselylomake 6 kohdan a alakohdan i alakohdassa asetetussa määräajassa, koska niiden on toimitettava asianmukaisesti täytetty kyselylomake tämän ilmoituksen 6 kohdan a alakohdan i alakohdassa asetetussa yleisessä määräajassa. Osapuolten on kuitenkin tiedostettava, että jos vientiä harjoittavista tuottajista tehdään otanta, komissio voi päättää olla vahvistamatta niille yksilöllistä marginaalia, jos se olisi tarpeettoman vaivalloista ja jos se estäisi tutkimuksen loppuun saattamisen ajoissa. c) Tietojen kerääminen ja osapuolten kuuleminen Kaikka asianomaisia osapuolia pyydetään esittämään näkökantansa, antamaan myös muita kuin kyselylomakkeessa pyydettyjä tietoja ja toimittamaan asiaa tukeva näyttö. Näiden tietojen ja asiaa tukevan näytön on oltava komissiossa tämän ilmoituksen 6 kohdan a alakohdan ii alakohdassa asetetussa määräajassa. Komissio voi lisäksi kuulla asianomaisia osapuolia, jos ne pyytävät sitä osoittaen, että niiden kuulemiseen on erityisiä syitä. Kyseinen pyyntö on tehtävä tämän ilmoituksen 6 kohdan a alakohdan iii alakohdassa asetetussa määräajassa. 6 Määräaika a) Yleinen määräaika i) Kyselylomakkeen pyytäminen Tämän ilmoituksen 5 kohdan b alakohdan toisessa alakohdassa tarkoitettujen osapuolten olisi pyydettävä kyselylomake mahdollisimman pian, kuitenkin viimeistään 15 päivän kulttua tämän ilmoituksen julkaisemisesta Euroopan yhteisöjen virallisessa lehdessä. ii) Osapuolten ilmoittautuminen ja tietojen esittäminen Jotta kaikkien asianomaisten osapuolten huomautukset voidaan ottaa tarkastelussa huomioon, niiden on ilmoittauduttava ottamalla yhteyttä komissioon, esitettävä näkökantansa ja toimitettava kaikki muut tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä. Tämän ilmoituksen 5 kohdan b alakohdan toisessa alakohdassa tarkoitettujen osapuolten on toimitettava vastaukset kyselyyn edellä mainitussa 40 päivän määräajassa. Otokseen valittujen yritysten on toimitettava vastaukset kyselyyn tämän ilmoituksen 6 kohdan b alakohdan ii alakohdassa asetetussa määräajassa. iii) Kuuleminen Kaikki asianomaiset osapuolet voivat myös pyytää saada tulla kuulluiksi samassa 40 päivän määräajassa. b) Otosta koskeva erityinen määräaika i) Kaikki otoksen valintaan liittyvät tiedot on toimitettava komissiolle 15 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, koska komissio aikoo kuulla niitä asianomaisia osapuolia, jotka ovat ilmoittaneet haluavansa olla mukana otoksen lopullisessa valinnassa, 21 päivän kuluessa tämän ilmoituksen julkaisemisesta Euroopan yhteisöjen virallisessa lehdessä. ii) Otokseen valittujen osapuolten on toimitettava vastaukset kyselyyn 37 päivän kuluessa siitä, kun niiden otokseen valitsemisesta on ilmoitettu. 7 Kirjalliset näkökannat, vastaukset kyselyyn ja kirjeenvaihto Asianomaisten osapuolten on esitettävä näkökantansa ja pyyntönsä kirjallisina (ei sähköisessä muodossa, ellei toisin ilmoiteta), ja niissä on oltava asianomaisen osapuolen nimi, osoite, sähköpostiosoite, puhelin-, faksi- ja/tai teleksinumerot. Komission postiosoite: Euroopan komissio Kauppapolitiikan pääosasto Linjat B ja C TERV - 0/13 Rue de la Loi/Wetstraat 200 B - 1049 Bruxelles/Brussel Faksi (32-2) 295 65 05 Teleksi: COMEU B 21877 8 Kieltäytyminen yhteistyöstä Jos osapuoli, jota asia koskee, kieltäytyy antamasta tarvittavia tietoja tai ei toimita niitä määräajassa tai merkittävällä tavalla vaikeuttaa tutkimusta, päätelmät, riippumatta siitä, ovatko ne myönteisiä vai kielteisiä, voidaan perusasetuksen 18 artiklan mukaisesti tehdä käytettävissä olevien tietojen perusteella. Jos todetaan, että jokin asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon, ja tällaisten tietojen sijasta voidaan käyttää käytettävissä olevia tietoja. (1) EYVL L 56, 6.3.1996, s. 1. (2) EYVL L 257, 11.10.2000, s. 2. (3) EYVL L 276, 9.10.1997, s. 1. (4) EYVL L 316, 15.12.2000, s. 67. (5) Etuyhteydessä olevien yritysten käsitteen osalta katso tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun komission asetuksen (ETY) N:o 2454/93 143 artiklan 1 kohta (EYVL L 253, 11.10.1993, s. 1).